Dyrskartunnelen rundt år 1900.  Foto: Marthinius Skøien / Nasjonalbiblioteket 
 Inngangen til tunnelen fra nord
 Inngangen til tunnelen fra sør
 overgangen fra hugget fjell til murt hvelving inni tunnelen, bilde mot sør
 oversikt fra like sør for tunnelen ut over Dyrskar. Veien fra 1919 slanger seg oppover dalen. Dagens E134 inni betongkulverten med tårnet i midten av bildet.
 Bauta ved toppen av Dyrskar.  
Påskrift:.  
"3300 FOD.  
1100 MTR.  
OH.  
DYRSKAR"
Høyeste punkt på fjellovergangen fra østlandet til vestlandet over Haukelifjell ligger ved Dyrskar, cirka 1160 moh. Her i Dyrskar kan man se tre årganger av ferdselsveier over fjellet.

Historie
--------

Den eldste av disse tre trasèene inneholder en av de eldste tunneler i Norge.
Veien åpnet i 1886 uten tunnelen, men den ble påbegynt like etterpå og åpnet i 1900. Tunnelen er cirka 60 meter lang, for en stor del hugget ut i fjellet, men med hvelving i naturstein i den søndre enden. Den ble bygget for å forbedre forholdene vinterstid på grunn av mye snø og stor rasfare.
Den ligger i skråningen ovenfor dagens tunnel, Haukelitunnelen, som tar trafikantene under hele Dyrskar.

Tunnelen ble bare brukt i 19 år, for i 1919 ble veien lagt om til andre siden av skaret. Traséen fra 1919 ble igjen lagt om i 300m lengde da tunnelen ble bygget på 60-tallet, da denne krysset veitraséen der betong-kulverten er.

Dagens vei
----------

I 1968 åpnet dagens E134 trasé. Denne ble bygget som helårsvei og går på forhøyninger i terrenget store deler av veien over vidda for å minske snøproblemene. Forbi Dyrskar går E134 i Haukelitunnelen som passerer nesten direkte under Gamle Dyrskartunnelen. Haukelitunnelen består egentlig av 2 deler, Dyrskartunnelen (vestre del) og Pepparsteintunnelen (østre del). De to tunnelene er bygd sammen ved Dyrskar igjennom en betongkulvert med ventilasjon og rømningsvei.

Adkomst
-------

Den kanskje enkleste, ikke korteste, men fineste adkomsten er å parkere ved høyeste punkt på veien igjennom Dyrskar. Der finner man en bauta som markerer høyden, for så å følge den gamle veien tilbake til tunnelen. Langsmed denne veien får man fin utsikt over Dyrskar og Ulevåvatn.

Referanser
----------

1. ↑  Helenorge.no oppgir byggeåret til 1886, men det er sannsynligvis feil. Ifølge Statens vegvesen Arkivert 31. desember 2014 hos Wayback Machine. ble veien åpnet i 1886, men tunnelen ble ikke bygd før i perioden 1891-1900.
2. ↑  Statens vegvesen Arkivert 15. september 2011 hos Wayback Machine. skriver i en oppsummering om Haukelifjell at veien ble åpnet i 1886, men tunnelen ikke bygd før i perioden 1891-1900.
3. ↑  Statens vegvesen Arkivert 15. september 2011 hos Wayback Machine. skriver at tunnelen ikke hjalp så mye på forholdene, og alt i 1914-1919 ble den neste trasé anlagt på andre siden av dalen.
4. ↑  Statens vegvesen Arkivert 31. desember 2014 hos Wayback Machine. sitt dokument om verneplan inneholder en kort beskrivelse av helårsveien fra 1968

Eksterne lenker
---------------

* (en) Gamle Dyrskartunnel – kategori av bilder, video eller lyd på Commons Rediger på Wikidata
* Statens vegvesen sin side om prosjektet med ny E134 forbi Røldal har en side med historikk for E134 over Haukeli.
* Statens vegvesen har også et dokument som beskriver vern av gamle veianlegg over hele landet. I dette dokumentet er det et eget kapittel Arkivert 31. desember 2014 hos Wayback Machine. (side 38-39) som omhandler E134 over Haukelifjell.